
MÓRÁGY KÖZSÉG ÖNKORMÁNYZATA
Képviselő-testülete


Szám: Mo/4-20/2025.

J E G Y Z Ő K Ö N Y V


Készült: Mórágy Község Önkormányzat Képviselő-testületének 2025. december 4-én 10.00 órakor a Községházán megtartott rendkívüli nyílt ülésén.

Jelen vannak: Glöckner Henrik polgármester, Illés Béla, Mezei Balázs képviselők (3 fő)

Tanácskozási joggal megjelent: Tenczlingerné Füle Mária jegyzői megbízott

Jegyzőkönyvvezető: Tenczlingerné Füle Mária jegyzői megbízott

Glöckner Henrik polgármester köszöntötte a képviselő-testület tagjait, megállapította, hogy a testület határozatképes, az ülést megnyitotta

Ez után javaslatot tett arra, hogy a meghívóban szereplő napirendi pontok kerüljenek megtárgyalásra.

Mórágy Község Önkormányzatának Képviselő-testülete a javaslat alapján 3 igen szavazattal, 0 nem szavazattal, 0 tartózkodással az alábbi napirendi pontokat fogadta el:

Napirendi pontok:

[bookmark: _Hlk150239288][bookmark: _Hlk187156100][bookmark: _Hlk205406451]1. A 2026. évi TETT támogatás felosztása, a költségterv jóváhagyása (74. sz. előterjesztés)
Előterjesztő: Glöckner Henrik polgármester
[bookmark: _Hlk199331433]
2. A háziorvosi és házi gyermekorvosi feladatok ellátásáról szóló vállalkozási szerződés 3. számú módosításának elfogadása (75. sz. előterjesztés)
Előterjesztő: Glöckner Henrik polgármester

3. Mórágy Község Önkormányzata 2026. évi belső ellenőrzési tervének jóváhagyása (76. sz. előterjesztés)
Előterjesztő: Tenczlingerné Füle Mária jegyzői megbízott

4. Mórágy Község Önkormányzata Képviselő-testületének 2026. évi munkaterve (77. sz. előterjesztés)
Előterjesztő: Glöckner Henrik polgármester

5. Egyebek



Napirendi pontok tárgyalása:

1. A 2026. évi TETT támogatás felosztása, a költségterv jóváhagyása (74. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

Mezei Balázs képviselő megkérdezte, hogy plusz forrás nem érkezik?

Glöckner Henrik polgármester elmondta, hogy érkezik plusz forrás, amelynek felosztására több javaslatot is kidolgozott a Társulás, a végső javaslat – amelyet minden polgármester elfogadott – az volt, hogy a plusz forrást a TETT működési költségeihez csoportosítsuk, így Mórágy és minden település a tavalyi támogatási összeggel tud tervezni a következő évre.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzata Képviselő-testülete 3 igen szavazattal, 0 nem szavazattal, 0 tartózkodással a következő határozatot hozta:

123/2025.(XII.4.) Képviselő-testületi határozat
a TETT támogatás felosztásáról

Mórágy Község Önkormányzat Képviselő-testülete a Társadalmi Ellenőrző Tájékoztató Társulás által nyújtott támogatás 2026. évi felosztását az alábbiak szerint hagyja jóvá:

1.) Működési célú támogatás: 					             79.158.000,- Ft

Határidő: azonnal
Felelős: Glöckner Henrik polgármester
Határozattal értesítve: TETT munkaszervezete
BKÖH Mórágyi Kirendeltségének gazdálkodási főelőadója

2. A háziorvosi és házi gyermekorvosi feladatok ellátásáról szóló vállalkozási szerződés 3. számú módosításának elfogadása (75. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A képviselők részéről a napirendi ponttal kapcsolatban kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzata Képviselő-testülete 3 igen szavazattal, 0 nem szavazattal, 0 tartózkodással a következő határozatot hozta:



124/2025.(XII.4.) Képviselő-testületi határozat
a háziorvosi és házi gyermekorvosi feladatok ellátására kötött vállalkozási szerződés módosításának elfogadásáról

Mórágy Község Önkormányzatának Képviselő-testülete úgy határozott, hogy a Mórágy település háziorvosi és házi gyermekorvosi feladatainak ellátására Dr. Mremi Elimringi David egészségügyi vállalkozóval kötött feladat-ellátási szerződés 3. számú módosítását az egészségügyi szakdolgozó személyében 2026. január 1-től bekövetkezett változása miatt a határozat 1. sz. mellékletében foglaltak szerint elfogadja. A Képviselő-testület felhatalmazza a polgármestert a vállalkozási szerződés 3. számú módosításának aláírására.

Határidő: azonnal
Felelős: Glöckner Henrik polgármester 
Határozatról értesül: Dr. Mremi Elimringi David – háziorvos

3. Mórágy Község Önkormányzata 2026. évi belső ellenőrzési tervének jóváhagyása (76. sz. előterjesztés)
Előterjesztő: Tenczlingerné Füle Mária jegyzői megbízott

Tenczlingerné Füle Mária jegyzői megbízott az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A képviselők részéről a napirendi ponttal kapcsolatban kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzata Képviselő-testülete 3 igen szavazattal, 0 nem szavazattal, 0 tartózkodással a következő határozatot hozta:

125/2025.(XII.4.) Képviselő-testületi határozat
Mórágy Község Önkormányzata 2026. évi belső ellenőrzési tervének jóváhagyásáról

Mórágy Község Önkormányzatának Képviselő-testülete Mórágy Község Önkormányzatának 2026. évi éves belső ellenőrzési tervét a költségvetési szervek belső kontrollrendszeréről és belső ellenőrzéséről szóló 370/2011.(XII. 31.) számú Korm. rendelet 32.§ (4) bekezdésében kapott felhatalmazás alapján az előterjesztés 1. számú melléklete szerint jóváhagyja. 

Felelős:	Glöckner Henrik polgármester
Határidő: 	azonnal

4. Mórágy Község Önkormányzata Képviselő-testületének 2026. évi munkaterve (77. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A képviselők részéről a napirendi ponttal kapcsolatban kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzata Képviselő-testülete 3 igen szavazattal, 0 nem szavazattal, 0 tartózkodással a következő határozatot hozta:

126/2025.(XII.4.) Képviselő-testületi határozat
Mórágy Község Önkormányzata Képviselő-testülete 2026. évi munkatervének elfogadása

Mórágy Község Önkormányzata Képviselő-testülete Mórágy Község Szervezeti és Működési Szabályzatáról szóló 7/2024. (XI.20.) rendelet 16. § (1) bekezdése, valamint Magyarország helyi önkormányzatairól szóló 2011. évi CLXXXIX. törvény 44. §-a alapján Mórágy Község Önkormányzat Képviselő-testülete 2026. évi munkatervét az előterjesztés szerint elfogadja.

Határidő: folyamatos
Felelős: Glöckner Henrik polgármester

5. Egyebek
- Döntés a Versenyképes Járásokra vonatkozó támogatási igény benyújtásáról (78. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztést nem kívánja kiegészíteni, javasolja, hogy a támogatási igény kerüljön benyújtásra.

A képviselők részéről a napirendi ponttal kapcsolatban kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzata Képviselő-testülete 3 igen szavazattal, 0 nem szavazattal, 0 tartózkodással a következő határozatot hozta:

127/2025.(XII.4.) Képviselő-testületi határozat
Versenyképes Járások Programra vonatkozó támogatási igény benyújtása

Mórágy Község Önkormányzatának Képviselő-testülete dönt a Versenyképes Járások Programra vonatkozó támogatási igény benyújtásáról Mőcsény, Bátaapáti, Kisvejke, Bonyhádvarasd, valamint Grábóc Község önkormányzataival konzorciumban azzal, hogy felek Mórágy Község Önkormányzatát jelölik ki a konzorcium vezetőjének, aki a pénzügyi kedvezményezett konzorciumi tagok tekintetében is jogosult a támogatási igény benyújtására.

Mórágy Község Önkormányzata támogatási igényét kommunális eszközbeszerzésre vonatkozóan nyújtja be az előterjesztés szerinti tartalommal.

Határidő: 2025. december 19.
Felelős: Glöckner Henrik polgármester


Illés Béla képviselő megkérdezi, hogy hogyan látjuk az év végi pénzügyi helyzetet?

[bookmark: _GoBack]Glöckner Henrik polgármester elmondja, hogy stabil pénzügyi helyzetben tudunk fordulni a következő évre, de több nem várt esemény is történt mostanában (teherautó karbantartása-műszaki vizsgáztatása, Konyha plafon helyreállítása), így megfontolt gazdálkodásra lesz szükségünk a továbbiakban is.

Illés Béla képviselő megkérdezte, hogy a közfoglalkoztatottak létszámával kapcsolatban van-e valami információ?

Glöckner Henrik polgármester elmondta, hogy novemberben kötöttünk új szerződést, az eddigi létszám lesz a továbbiakban is.

Illés Béla megkérdezte, hogy hogy áll a szociális tűzifa kihordás?

Glöckner Henrik polgármester elmondta, hogy mivel tegnap lett kész a teherautó, így tegnap el is kezdtük a fa kihordását, az idén végezni fogunk vele.

Illés Béla megkérdezte, hogy a karácsonyi csomagokat is az Önkormányzat szállítja ki?

Glöckner Henrik polgármester elmondta, hogy mindenkinek ki lesz szállítva a csomag.

A nyílt testületi ülésen több kérdés, hozzászólás nem volt, a polgármester megköszönte az azon való részvételt, és az ülést 10 óra 35 perckor bezárja.



Kmft.



Glöckner Henrik 					    Filczinger Ágnes
  	   polgármester						jegyző
1

